OpenLLM-France/wikimedia huggingface dataset:
# Antonio Arroyo

Antonio Arroyo Olabe euskal herritar politikari abertzale bat izan zen. 1906ko abenduaren 8an izendatutako EAJren lehenbiziko Euskadi Buru Batzarreko zuzendaritza batzordeko kideetako bat izan zen, Santiago Alda, Alipio Larrauri, Vicente Larrinaga eta Eduardo Arriagarekin batera. 1919an Markina ordezkatuz Bizkaiko Foru Aldundiko ahalduna izan zen.

## Kanpo estekak

* Antonio Arroyo. Auñamendi Entziklopedia. Euskomedia.org (Gaztelaniaz)
* Datuak: Q12253644
# Antonio Azarola

Antonio Azarola Gresillón (Tafalla, 1874ko azaroaren 18a - Ferrol, 1936ko abuztuaren 4a) nafar itsasgizon, militar eta politikaria izan zen.

## Biografia

Espainiako Itsas-Armadan karrera egin ondoren, Espainiako Bigarren Errepublikan ministro izendatu zuten. Manuel Portela presidentea zela, Itsas-Armadaz arduratu zen (1935eko abenduaren 30a - 1936ko otsailaren 19a).
Matxinoek estatu-kolpe hasi zutenean, bere manukoek Ferrolgo basean atxilotu zuten. Prozesu sumarisimo baten ondoren, fusilatu zuten.
Emilio anai nagusia politikaria ere izan zen, Antonio Azarola Fernández de Celis semea berriz militarra.

## Kanpo estekak

* Datuak: Q3322737
* Multimedia: Antonio Azarola / Q3322737
# Antonio Artetxe

Antonio Artetxe Villabaso (Bilbo, 1880ko urtarrilaren 8a - ibidem, 1962ko urtarrilaren 26a) euskal herritar abokatu eta politikari liberala izan zen. Julio bere anaia bankaria izan zen.

## Biografia

1905 eta 1918 artean (Alderdi Liberalean) eta 1920 eta 1923 artean (ezkertiar liberalean) diputatu hautatu zuten. 1916an erregeak Bunielgo markes izendatu zuen.
1904an Gertrudis Ortiz de la Riva Arana ezkondu zuen. Seme bat izan zuten: Juan Cruz Artetxe Ortiz de la Riva, 1909an jaioa.

## Erreferentziak

* ↑ Elenco de Grandezas y Títulos Nobiliarios Españoles (2014). Instituto Español de Estudios Nobiliarios, Editorial Hidalguía.
* Datuak: Q16488600
# Antonio Arrillaga

Antonio Arrillaga Izagirre (Donostia, 1900eko martxoaren 11- ib., 1963ko ekainaren 15a) gipuzkoar futbolaria izan zen, atzelari moduan aritu zena. Gainera, 1935-36 denboraldian arbitroa izan zen.

## Ibilbidea

| Kluba | Urtea(k) |
| Real Sociedad | 1917 - 1930 |

## Kanpo estekak

* Datuak: Q21207231
# Antonio Baraya

Antonio Baraya Ricaurte (San Juan de Girón, 1776ko urtarrilaren 31 – Santafé de Bogotá, 1816ko uztailaren 20a) kolonbiako militarra izan zen. Independentziaren gerra hasi zuen lehen Granadako militarra izan zen (1810). Federalisten alde egin zuen eta Antonio Nariño zentralistaren aurka matxinatu zen; azkenean garaitua izan zen eta fusilatua hil zen, Espainiako gobernuaren aginduz Granada Berriko birkonkistan.

## Bibliografia

* RUÍZ MARTÍNEZ, Eduardo: Los hombres del 20 de julio. Santafé de Bogotá: 1996.
* Datuak: Q5697805
* Multimedia: Antonio Baraya / Q5697805
# Antonio Arruti

Antonio Arruti (Zarautz, Gipuzkoa, 1882 – Tolosa, Gipuzkoa, 1919ko urtarrilaren 9a) euskal idazlea izan zen. Gazteleraz ere idazten zuen. Olerkigilea izan zen, batez ere: Gorantz, Olagizona, Euskal-Abia, Ibai-ertzian, Itur-ondoan eta Gure uztargia dira haren olerkietako batzuk.

## Lanak
### Poesia

* Olerki galduak (1998, Elkar)

### Narrazioa

* Lukainka : ipuia (1913, Martin, Mena y Ca'ren Echean)

## Kanpo loturak

* «Antonio Arruti», Literaturaren Zubitegia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12253643
# Alexander Obolensky

Alexander Sergeevitx Obolensky (errusieraz: Александр Сергеевич Оболенский; Petrograd, Errusiar Inperioa, 1916ko otsailaren 17a – RAF Martlesham Heath, Suffolk, 1940ko martxoaren 29a), izengoitiz Obo, errusiar jatorriko printzea eta errugbi jokalaria izan zen. Bigarren Mundu Gerran zendu zen, gidatzen zuen hegazkinak talka egitean.

## Bizitza

Alexander Obolensky Petrograden jaio zen, 1916ko otsailaren 17an, Rurik dinastiako aristokrata-familia batean. 1917an, Errusiatik atera zen familiarekin batera, Iraultzatik ihesi, eta Londresen kokatu. Derbyshireko Trent College-n ikasi ostean, Politika, Filosofia eta Ekonomiako gradua lortu zuen Oxfordeko Unibertsitatean.
Oxfordeko Unibertsitatean hasi zen hamabosteko errugbian aritzen. Zalua eta arina baitzen, berehala nabarmendu zen hegaleko postuan. 1934–1939 bitartean, Leicester Tigersen jokatu zuen.
Britainiar hiritartasuna ez bazuen ere, 1936ko urtarrilaren 4an debuta egin zuen Ingalaterrako selekzioarekin, Twickenham Stadiumen, Zeelanda Berriaren aurka. Neurketa hori historiara igaro zen, Ingalaterrak aurreneko aldiz garaitu baitzituen All Blacksak (13-0). Obolenskyk bi entsegu gauzatu zituen eta, adituen ustez, horietako bat Arrosaren hamabostekoak inoiz egindako ederrenetako bat da.
Urte hartako Home Nations Txapelketan, beste hiru partida jokatu zituen Ingalaterrarekin, Irlanda, Eskozia eta Galesen kontra. 1936an British and Irish Lionsek Argentinan egin zuten biran parte hartu zuen, eta Barbariansekin aritzeko ere hautatu zuten.
1939an, Royal Air Forcen sartu zen, hegazkin-pilotu gisa. Entrenamendu-ariketa batean hil zen, 1940ko martxoaren 29an, Suffolkeko Martlesham Heath aerodromoan. Ohore guztiekin lurperatu zuten Ipswicheko gerra-hilerrian.

## Erreferentziak

* 1 2 3 Contreras, Rodrigo. El príncipe ruso que huyó de la guerra y se convirtió en un icono del rugby y la sociedad inglesa. relevo.com (Noiz kontsultatua: 2023-10-23).
* 1 2 The Russian Prince & England's first win over New Zealand. englandrugby.com (Noiz kontsultatua: 2023-10-23).
* 1 2 McGowan, Phil. Remembering Prince Alexander Obolensky. worldrugbymuseum.com (Noiz kontsultatua: 2023-10-24).

## Kanpo estekak

* (Ingelesez) Prince Alexander Obolensky (England), World Rugby Museum, youtube.com
* Datuak: Q2314755
* Multimedia: Alexander Obolensky / Q2314755
# Alexander Payne

Constantine Alexander Payne (Omaha, Nebraska, 1961eko otsailaren 10a) AEBetako zinema zuzendaria da. Election filmarengatik egokitutako gidoi onenaren Oscar sarirako izendapena jaso zuen. Bi aldiz irabazi du Egokitutako gidoi onenaren Oscar Saria, 2004an Sideways eta 2011n The Descendants filmekin.
Bere zinemaren ezaugarria umore beltza eta egungo gizartearen erretratu satirikoak dira. Sexuen arteko harremanak bere filmetako hizpide nagusia izaten da. Jende arrunta erabili ohi du paper txikietarako, hau da, benetako poliziak polizien paperetan, edo benetako irakasleak irakasleak izateko.

## Filmografia

* Citizen Ruth (1996)
* Election (1999)
* Jurassic Park III (gidoilaria) (2001)
* About Schmidt (2002)
* Sideways (2004)
* I Now Pronounce You Chuck and Larry (lehen zirriborroaren idazlea) (2007)
* The Descendants (2011)
* Nebraska (2013)
* Downsizing (2017)

## Oscar Sariak

| Urtea | Kategoria | Filma | |
| 1999 | Egokitutako gidoi onena | Election | Izendatua |
| 2004 | Zuzendari onena | Sideways | Izendatua |
| 2004 | Egokitutako gidoi onena | Sideways | Irabazlea |
| 2011 | Film onena | The Descendants | Izendatua |
| 2011 | Zuzendari onena | The Descendants | Izendatua |
| 2011 | Egokitutako gidoi onena | The Descendants | Irabazlea |
| 2013 | Zuzendari onena | Nebraska | Izendatua |
* Datuak: Q313566
* Multimedia: Alexander Payne / Q313566
# Alexander Meissner

Alexander Meissner (Viena, 1883ko irailaren 14a - Berlin, 1958ko urtarrilaren 3a) austriar fisikari eta ingeniaria izan zen. Irratitekniaren alorrean aritu zen lanean. Hari gabeko komunikazio-teknika hobetu zuen, eta piezoelektrizitatea aztertu zuen. 1931n, maiztasun handiko osziladore-mota bat aurkitu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q77736
* Multimedia: Alexander Meissner / Q77736
# Alexander Petxarroman

Alexander Petxarroman Eizagirre (Donostia, Gipuzkoa, 1997ko otsailaren 6a) Euskal Herriko futbolaria da. Eskuin edo erdiko atzelari moduan aritzen da. Batzutan erdilari defendatzaile moduan jokatu du ere. 2021etik Athleticen jokatzen du. Bere anaiak, nagusia Alain eta gaztea Lander futbolariak dira ere.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Berio | 3. | 2015/16 | 27 | 1 | - | - | - | - | - | - | | | - | - | 27 | 1 |
| Berio | 3. | 2016/17 | 23 | 0 | - | - | - | - | - | - | | | - | - | 23 | 0 |
| Berio | Denera | Denera | 50 | 1 | - | - | - | - | - | - | | | - | - | 50 | 1 |
| Gernika | 2.B | 2017/18 | 13 | 1 | - | - | - | - | - | - | | | - | - | 13 | 1 |
| Gernika | Denera | Denera | 13 | 1 | - | - | - | - | - | - | | | - | - | 13 | 1 |
| Sanse | 2.B | 2018/19 | 33 | 0 | - | - | - | - | - | - | | | - | - | 33 | 0 |
| Sanse | 2.B | 2019/20 | 6 | 1 | - | - | - | - | - | - | | | - | - | 6 | 1 |
| Sanse | 2.B | 2020/21 | 20 | 2 | - | - | - | - | - | - | | | - | - | 20 | 2 |
| Sanse | Denera | Denera | 59 | 3 | - | - | - | - | - | - | | | - | - | 59 | 3 |
| Athletic | 1. | 2021/22 | 17 | 0 | 2 | 0 | - | - | - | - | - | - | 0 | 0 | 19 | 0 |
| Athletic | Denera | Denera | 17 | 0 | 2 | 0 | - | - | - | - | - | - | 0 | 0 | 19 | 0 |
| Andorra | 2. | 2022/23 | 13 | 0 | 0 | 0 | - | - | - | - | - | - | - | - | 13 | 0 |
| Andorra | 2. | 2023/24 | 31 | 1 | 0 | 0 | - | - | - | - | - | - | - | - | 31 | 1 |
| Andorra | Denera | Denera | 44 | 1 | 0 | 0 | - | - | - | - | - | - | - | - | 44 | 1 |
| Depor | 2. | 2024/25 | - | - | - | - | - | - | - | - | - | - | - | - | - | - |
| Depor | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 183 | 6 | 2 | 0 | - | - | - | - | - | - | 0 | 0 | 185 | 6 |

## Kanpo estekak

* Fitxa: Athletic Club
* Datuak: Q106965055
# Alexander McQueen

Lee Alexander McQueen (Londres, 1969ko martxoaren 17a - ibidem, 2010eko otsailaren 11) ingeles moda diseinatzailea izan zen. "Alexander McQueen" marka sortu zuen 1992an eta Givenchyko diseinatzaile burua izan zen 1996tik 2001era. 40 urterekin bere buruaz beste egin zuen, ama hil eta gutxira.

## Iruditegia

* Jack the Ripper Stalks His Victims berokia, 1992 MA graduation collection, MOMA
* David Bowierentzat diseinatutako berokia.
* Camilla Belle McQueenen soineko batekin.
* Blade Runner jantzia Givenchyrentzat.
* " It's a Jungle Out There".
* Bere azken desfilearen soinekoa.
* Udazkena-negua 2010-11 bilduma.
* "The Horn of Plenty", Udazkena-negua 2009-10 bilduma.
* Diseinua Björkentzat
* McQueenen hilobia, Skye uhartean

## Kanpo estekak

* Datuak: Q207939
* Multimedia: Alexander McQueen / Q207939
# Alexander Nikolaievitx Scriabin

Alexander Nikolaievitx Scriabin (Mosku, 1872ko urtarrilaren 6a/1871ko abenduaren 25a - Mosku, 1915eko apirilaren 27a/apirilaren 14a) errusiar pianista eta musikagilea izan zen.

## Bizitza

1882-1892 urteetan egin zituen musika-ikasketak, Moskuko kontserbatorioan, Safonov, Taneiev eta Arenskirekin. Pianista ospetsu bihurtu zen, eta kontzertuak eman zituen Errusian, Suitzan, Herbehereetan, Belgikan eta Frantzian, berak idatzitako lanak aurkezteko batez ere. 1898-1903 bitartean Moskuko kontserbatorioan pianoa irakatsi ondoren, atzerrian bizi izan zen 1909 arte, lehenbizi Suitzan eta gero Belgikan. Garai hartan musika idatzi zuen, batez ere, eta noizean behin kontzertuak eman zituen. 1910. urtean Errusiara itzuli zen.
Scriabinek estetika, erlijioa eta kosmogonia bateratzen zituen teosofia-gogoetak azaldu nahi izan zituen bere musikarekin. Pianorako lan miresgarriak idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q185647
* Multimedia: Alexander Scriabin / Q185647
# Alexander Pitxuxkin

Alexander Pitxuxkin (errusieraz: Александр Пичушкин); Mytistxi, Sobietar Batasuna, 1974ko apirilaren 9a - ) Mailuaren hiltzailea -horrela hil ohi zuen- edo Xakearen asasinoa -xake-taulak dituen koadro kopurua (64) berdindu nahi omen zuen hildakoekin- deitu zitzaion errusiar serie-hiltzailea da. 1992tik 2006ko ekainean harrapatu zuten arte, berak 61 zirela esaten bazuen ere, 49 pertsona hiltzeaz salatu zuten.

## Biografia

Pitxuxkinek Moskuko janari denda batean egiten zuen lan. 1992an, hasi zen, jada, hiltzen. 18 urte besterik ez zuen ikaskide bat erail zuenean, estoldatik behera botaz, bere hiltzeko asmoetan ez ziolako lagundu.
Era berean, eskale bat eraikuntza batetik behera bota zuela aitortu zuen.
Hortik aurrera, Pitxuxkinek behin eta berriro egin zituen erasoak eta, 2001era arte, ez zuten dena asasino bakar baten lana izan zitekeen susmoa izan.
Pitxuxkinen modus operandia beti zen berdina: biktima engainatzen zuen eta mailuz hiltzen zuen. Zenbaitetan, eskaleren bat garagardo edo vodka bat edatera gonbidatzen zuen, mozkortzeko xedean. Emakumeekin zitak ere egin ohi zituen edo lankideekin, zerbait hartzera gonbidatu eta gero, erailtzen zituelarik.
2006ko ekainaren 16an hartu zuten atxilo Pitxuxkin, bere Moskuko etxean. Bere biktimetako baten etxean, hiltzailearen datuak zeuden, semeari mezua utzi ziolako, hark jakin zezan nora joan zen. Hantxe agertu ziren idatzita Pitxuxkinen izena, telefonoa eta abar. Ez zuen trabarik jarri eta segituan aitortu zuen dena.
Etxean, xake-taula bat zuen eta, biktimak hil ahala, txanpon bat ezarriz joan zen laukietan. 61 zeuzkan okupatuta, baina fiskalak ez zuen 49 besterik frogatzerik lortu.
Xakearen hiltzaileak, errekorra hautsi nahi omen zuen, Errusiako hiltzaile handienari irabaziz. Andrei Txikatilo zen hori, 1994an, 53 nerabe eta ume hiltzeagatik heriotza-zigorrera kondenatu eta exekutatu zutena.
2007ko irailaren 10ean, Pitxuxkinen aurkako epaiketa hasi zen; biktimen familiak hantxe agertu ziren, erasotzeko asmoz, baina blindatuta zegoen kubo batean agertu zuten jendaurrean. 48 hilketa leporatu zizkioten eta beste 3 saiakera ere bai eta errudun aurkitu zuten. 2007ko urriaren 29an, sententzia konfirmatu eta bizitza osorako kartzela-zigorra esleitu zioten Pitxuxkini.

## Erreferentziak

* ↑ «Rusia juzga al peor asesino en serie de su historia, al que imputan 49 muertes» 20 Minutos 2007-9-13.
* ↑ «El retrato del psicópata» El Mundo 2011-11-18.
* Datuak: Q317496
# Alexander Ogando

Alexander Ogando (2000ko maiatzaren 3a) Dominikar Errepublikako esprinter bat da. 4 × 400 metroko errelebo proba mistoan parte hartu zuen 2020ko Udako Olinpiar Jokoetan eta zilarrezko domina lortu zuen bertan.
200m-ko proba irabazi zuen 2021eko NACAC U23 Txapelketan.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | 4x400m mistoa |
| NACAC (Sub23) Txapelketak ||||
| Urtea | Lekua | Domina | Proba |
| 2021 | San Jose Costa Rica | 01 ! | 200m |

## Erreferentziak

* ↑ «Alexander OGANDO» Olympics.com (Noiz kontsultatua: 2022-01-12).
* ↑ (Gaztelaniaz) «Dominicana ganó 4 medallas en Panamericano de Atletismo» Récord (Noiz kontsultatua: 2022-01-12).

## Kanpo estekak

* Datuak: Q106686902
* Multimedia: Alexander Ogando / Q106686902
# Antineutroi

Antineutroia neutroiaren antipartikula da eta n ikurra du. Bruce Corkek 1956an aurkitu zuen, antiprotoia baino urtebete geroago, Kaliforniako Bevatron (Lawrence Berkeley National Laboratory) protoi-protoi talkak egiten zituen esperimentu batean. Neutroiaren propietateetako batzuek magnitude bera dute, baina kontrako zeinua. Antineutroi batek neutroi baten masa bera du, eta karga elektriko garbirik ez, baina kontrako zenbaki barionikoa du (+1 neutroiaren kasuan, –1 antineutroiaren kasuan). Izan ere, antiquarkez osatua dago, eta neutroia, berriz, quarkez. Antineutroiak bi behe antiquark down eta goi antiquark bat du.
Antineutroia elektrikoki neutroa denez, ezin da zuzenean erraz behatu. Aitzitik, materiarekin deuseztatutako produktuak, bai. Teorian, antineutroi aske batek antiprotoi bat, positroi bat eta neutroi bat desegin beharko lituzke neutroi aske baten beta desintegrazioaren antzeko prozesu batean. Zenbait proposamen teorikotan aipatzen da neutroi-antineutroi oszilazio bat egon daitekeela. Prozesu hori gerta daiteke, baina, zein prozesu fisikoren bidez gertatzen den ezezagunad a oraindik; izan ere, prozesu horren bidez, zenbaki barionikoaren kontserbazioa urratuko litzateke.

## Erreferentziak

* ↑ R. N. Mohapatra. (2009). «Neutron-Anti-Neutron Oscillation: Theory and Phenomenology» Journal of Physics G 36 (10): 104006. doi:10.1088/0954-3899/36/10/104006. Bibcode: 2009JPhG...36j4006M..
* ↑ C. Giunti, M. Laveder. (19 de agosto de 2010). «Neutron Oscillations» Neutrino Unbound (Istituto Nazionale di Fisica Nucleare).
* ↑ Y. A. Kamyshkov. (16 de enero de 2002). «Neutron → Antineutron Oscillations» NNN 2002 Workshop on "Large Detectors for Proton Decay, Supernovae and Atmospheric Neutrinos and Low Energy Neutrinos from High Intensity Beams" at CERN.

## Kanpo estekak

* Datuak: Q156530
# Antinhac

Antinhac Okzitaniako bi udalerriren izena da:
* Antinhac, Cantal departamenduko udalerria.
* Antinhac, Garona Garaia departamenduko udalerria.
# Antin

Antin Okzitaniako udalerri bat da. Administratiboki Frantziako Pirinio Garaiak departamenduan dago, Okzitania eskualdean. 2013an 108 biztanle zituen.

## Demografia
### Biztanleria

2007an Antin udalerrian erroldatutako biztanleak 108 ziren. Familiak 44 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 57 etxebizitza zeuden, 45 familiaren etxebizitza nagusia ziren, 7 bigarren erresidentzia ziren eta 5 hutsik zeuden. 55 etxeak ziren eta 1apartamentu bat zen. 45 etxebizitza nagusietatik 39 bere jabearen bizilekua ziren, 4 alokairuan okupaturik zeuden eta 2 doan lagata zeuden; 3 etxek hitu gela zituzten, 10 etxek lau zituzten eta 32 etxek bost zituzten. 35 etxek euren parking plaza propioa zuten azpian. 20 etxetan ibilgailu bat zegoen eta 20 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Antin udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 4 | 90-94 | 0 |
| 4 | 85-89 | 0 |
| 4 | 80-84 | 8 |
| 8 | 75-79 | 8 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 4 | 55-59 | 4 |
| 4 | 50-54 | 4 |
| 4 | 45-49 | 4 |
| 12 | 40-44 | 8 |
| 0 | 35-39 | 0 |
| 4 | 30-34 | 4 |
| 0 | 25-29 | 4 |
| 0 | 20-24 | 4 |
| 8 | 15-19 | 0 |
| 0 | 10-14 | 0 |
| 4 | 5-9 | 0 |
| 4 | 0tik 4ra | 8 |

## Ekonomia

2007an lan egiteko adina zuten pertsonak 60 ziren, horien artean 42 aktiboak ziren eta 18 inaktiboak ziren. 42 pertsona aktiboetatik 39 lanean zeuden (23 gizon eta 16 emakume) eta 3 langabezian zeuden (2 gizon eta 1 emakume). 18 pertsona inaktiboetatik 11 erretiraturik zeuden, 1 ikasten zegoen eta 6 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 1 ibilgailuen saltze eta konpontze enpresa zen eta 3 zerbitzu enpresak ziren.
2000. urtean Antin udalerrian 21 nekazaritza-ustiategi zeuden, 640 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1327528
* Multimedia: Antin / Q1327528
# Antineoplasiko

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Antineoplasikoa zelula tumoralen hazkundea saihesten duenez minbiziaren garapena inhibitu edo prebenitzen duen botika da. Substantzia horiek jatorri natural, sintetiko edo erdi-sintetikokoak izan daitezke. Antineoplasiko asko profarmakoak dira, hau da, hain toxikoa ez den edo ezaugarri farmakodinamiko hobeak dituen sendagai bat ematen da, eta organismoan dagoenean, beste sendagai eraginkorrago, seguruago eta selektiboago bat bihurtzen da, bere diana terapeutikoaren aurrean.

## Erreferentziak

* ↑ Euskalterm: [Onkologia Hiztegia] [2015]

## Kanpo-estekak

* Datuak: Q2853144
* Multimedia: Antineoplastic agents / Q2853144
# Antineutrino

Fisikan antineutrinoak, neutrinoen antipartikulak, beta desintegrazioan sortzen diren partikula neutroak dira. 1/2ko spin atomikoa dute bakarrik eta beraz eskubitar helezitatea dutela esaten da; Neutrinoak berriz ezkertiarrak dira eta -1/2ko spin atomikoa dute. Antineutrinoak grabitate eta indar ahulen bitartez bakarrik du elkarrekintza materiarekin eta beraz oso zaila da saiakuntza bidez antzematea. Nahiz eta neutrino oszilatzaileen saikuntzak antineutrinoek masa dutela adierazten duten, beta desintegrazioak masa hori oso txikia izatera limtatzen du.
Antineutrinoak eta neutrinoak partikula neutroak izanik, baliteke biak partikula bera izatea. Ezaugarri hau duten partikulak Majorana partikula bezala ezagutzen dira. Ideia hau frogatzeko zenbait saiakuntza proposatu dira, haien artean "neutrino gabeko beta desintegrazio bikoitza".

## Kanpo estekak

* Datuak: Q1066748
# Aritzala

Aritzala Deierriko kontzejua eta ibarburua da. 2007ko urtarrilaren 1eko erroldaren arabera, herriak 86 biztanle ditu.
1857ko errolda arte bere udalerria izan zuen baina harrezkero beste hainbat herrirekin batera Lizarrerriko eskualde honen batasun naturalaren isla den Deierri udalerriaren barruan dago.

## Demografia eta biztanleria

Aritzalako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 100 | 98 | 100 | 90 | 84 | 90 | 99 | 86 |

## Kanpo estekak

* Datuak: Q8204489
* Multimedia: Arizala / Q8204489